SET ปิดเช้าร่วง 8.57 จุด รับปัจจัยภายนอกกดดัน-Fund Flow ไหลออกต่อเนื่อง
SET ปิดเช้าร่วง 8.57 จุด รับปัจจัยภายนอกกดดัน-Fund Flow ไหลออกต่อเนื่อง โดยดัชนีปิดเช้านี้ที่ระดับ 1,635.76 จุด ลดลง 8.57 จุด หรือ 0.52% มูลค่าการซื้อขาย 2.2 หมื่นลบ.
26 ต.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (26 ต.ค.61) ที่ระดับ 1,635.76 จุด ลดลง 8.57 จุด หรือ 0.52% มูลค่าการซื้อขาย 2.2 หมื่นลบ.
10 หุ้นกดดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย) เปิดเผยว่า ตลาดหุ้นไทยเช้านี้ย่อกลับลงมาหลังจากที่ดัชนีปรับตัวขึ้นไปค่อนข้างแรงวานนี้ โดยมองตลาดฯยังมีความผันผวนค่อนข้างสูง โดยมีปัจจัยภายนอกเข้ามากดดันเป็นหลัก ประกอบกับความกังวลเงินทุนต่างชาติที่ไหลออกอย่างต่อเนื่องและมีนัยสำคัญ หลังจากขายออกไปต่อเนื่องหากนับเป็นรายเดือนก็ขายสุทธิ 13 เดือนติดต่อกันแล้ว และในเดือนนี้มีแรงขายออกไปแล้ว 5.8 หมื่นล้านบาท
ทั้งนี้ นักลงทุนยังคงติดตามผลประกอบการของบริษัทจดทะเบียนไตรมาส 3/61 ที่จะทยอยออกมาอย่างต่อเนื่อง ซึ่งที่ผ่านมาอาจจะมีทั้งใกล้เคียงกับที่คาด หรืออาจจะต่ำกว่าที่คาด จึงยังไม่ใช่แรงหนุนให้ตลาดหุ้นไทยปรับตัวขึ้นไปได้
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงยังผันผวนอยู่ในกรอบ การฟื้นตัวอยู่ในกรอบที่ค่อนข้างจำกัด เนื่องจากแรงซื้อของกองทุน LTF มีน้อยลง พร้อมให้กรอบแกว่งตัวไว้ที่ 1,620-1,640 จุด

ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 2,851.32 ล้านบาท ปิดที่ 48.50 บาท ลดลง 1 บาท
PTTEP มูลค่าการซื้อขาย 1,217.64 ล้านบาท ปิดที่ 135.50 บาท ลดลง 2 บาท
CPALL มูลค่าการซื้อขาย 935.53 ล้านบาท ปิดที่ 63.50 บาท ราคาไม่เปลี่ยนแปลง
AOT มูลค่าการซื้อขาย 862.51 ล้านบาท ปิดที่ 61 บาท ลดลง 0.75 บาท
IVL มูลค่าการซื้อขาย 752.18 ล้านบาท ปิดที่ 52.50 บาท ลดลง 0.25 บาท